Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 4. melléklet a 118/2011. (VII. 11.) Korm. rendelethez
Paragraph Index: 731

f) az üzemeltetés felügyeletét az üzemeltetéstõl független szervezeti egységnek kell ellátnia; az ellenõrzés tervezését, az eredmények jóváhagyását az engedélyes felügyeletet ellátó szervezeti egységének kell végeznie. 4.4.0.0400. A nukleáris biztonság szempontjából fontos rendszerek, rendszerelemek ellenõrzését megfelelõ hatáskörrel rendelkezõ szervezeti egységre kell bízni. 4.4.0.0500. A beszállítók munkavállalóinak a nukleáris biztonság szempontjából fontos rendszereken vagy rendszerelemeken folytatott munkavégzését az engedélyes – adott munkavégzés szempontjából – megfelelõ szaktudással rendelkezõ munkavállalójának kell jóváhagynia és ellenõriznie. 4.4.0.0600. Az engedélyes felelõs azért, hogy az üzemeltetõ személyzet számára adottak legyenek a biztonságos munkavégzéséhez szükséges felszerelések és munkafeltételek. 4.4.0.0700. A nukleáris biztonság fenntartása és szükség szerinti növelése érdekében az engedélyes folyamatosan figyelemmel kíséri a biztonsági teljesítményt egy erre alkalmas felülvizsgálati rendszeren keresztül. 4.4.0.0800. Az üzemeltetési folyamatok megfelelõ szabályozásával el kell érni, hogy a biztonsággal összefüggõ döntéseket elegendõ és megbízható információ alapján hozzák. A döntéshozatal során figyelembe kell venni a kockázati szempontokat. A nukleáris biztonsággal összefüggõ döntéseket megfelelõ elemzésnek és független biztonsági felülvizsgálatnak kell megelõznie. 4.4.0.0900. A munkavállalók számára a felelõsségeket, a jogosultságokat, az alá-, fölérendeltségi viszonyokat és a kommunikációs útvonalakat világosan definiálni és dokumentálni kell. 4.4.0.1000. Az engedélyes szervezeti és mûködési szabályzatának tartalmaznia kell a munkaköri leírásokkal kapcsolatos elõírásokat. Pontosan meg kell határozni a jogokat, kötelességeket, felelõsségeket, a szükséges kompetenciákat és függõségi kapcsolatokat az engedélyes szervezetén belül az egyéntõl a különbözõ méretû szervezetekig. A munkaköri leírásokban ki kell térni az adott munkakör betöltéséhez szükséges ismeretek és feltételek meghatározására is. 4.4.0.1100. Ki kell zárni annak a lehetõségét, hogy az atomerõmû blokkjának üzemeltetése során az atomerõmûvi blokk üzemmódjaiban az üzemviteli feladatokra kijelölt és szükséges képesítéssel rendelkezõ munkavállalókon kívül más személyek bármiféle változtatást végrehajthassanak. 4.4.1. A munkavállalókra vonatkozó követelmények 4.4.1.0100. A biztonságos üzemeltetéshez szükséges üzemeltetõ személyzet létszámát és szaktudását szisztematikusan és dokumentumokban rögzített módon kell elemezni. 4.4.1.0200. A biztonságos üzemeltetéshez szükséges és elégséges üzemeltetõ személyzet létszámát, szaktudását és a biztonságos munkavégzésre való alkalmasságát szabályozott módon igazolni kell és be kell mutatni a Végleges Biztonsági Jelentésben. 4.4.1.0300. Az engedélyes gondoskodik a biztonságosüzemeltetéshez szükséges és elégséges üzemeltetõ személyzet rendelkezésre állásáról. 4.4.1.0400. Az engedélyesnek hosszú távú munkaerõ-gazdálkodási tervvel kell rendelkeznie a nukleáris biztonság szempontjából fontos tevékenységekre. 4.4.1.0500. Figyelembe kell venni az emberi kapcsolatokat, elsõsorban a függõségi viszonyokat, az együttmûködés és kommunikáció hatását az üzemeltetõ személyzet összetételének megállapításakor. 4.4.1.0600. Az üzemeltetõ személyzetnek mindenkor meg kell felelnie létszámmal, iskolai végzettséggel, szakképzettséggel, jártassággal, a nukleáris biztonság iránti elkötelezettséggel, egészségi állapottal, fizikai és pszichikai alkalmassággal kapcsolatos, az adott feladatra írásban rögzített követelményeknek. A fentieknek biztosítaniuk kell, hogy az üzemeltetõ személyzet tervezési üzemzavar és baleset esetén is képes legyen feladatainak ellátására. A követelményeknek való megfelelést dokumentálni kell. 4.4.1.0700. A nukleáris biztonság szempontjából fontos munkakört betöltõ munkavállalók fizikai és pszichológiai alkalmasságát orvosi vizsgálaton kell megállapítani. Az orvosi vizsgálatokat idõszakonként meg kell ismételni. 4.4.1.0800. A munkavégzésre és a munkavállalókra vonatkozó követelményeknek azonosnak kell lenniük attól függetlenül, hogy a munkát az engedélyes munkavállalója, vagy a beszállító munkavállalója végzi. 4.4.1.0900. Az atomerõmûben tevékenykedõ munkavállalókat ellenõrizni kell munkaképességük, egészségügyi, fizikai, pszichikai állapotuk, szakképesítésük és szakmai gyakorlatuk megfelelõsége szempontjából, ezért erre megfelelõ ellenõrzési rendszert és eszközöket kell biztosítani. 4.4.1.1000. Az engedélyesnek átfogó képzési politikájával összhangban az üzemeltetõ személyzet szakmai felkészítésének, a felkészültség számonkérésének,a rendszeres szinten tartó képzéseknek és a felkészültség idõszakos ellenõrzésének programját írásban kell rögzíteni, és idõszakonként felül kell vizsgálni. 4.4.1.1100. A képzési és szinten tartó oktatási programnak, a vezetõi magatartásnak, példamutatásnak, támogatásnak és elvárásnak kell biztosítania, hogy az üzemeltetõ személyzet a szervezet minden szintjén megértse a nukleáris biztonság elsõrendû fontosságát, és helyesen tudja teljesíteni kötelességét mind a nukleáris létesítmény normál üzemmódjában, mind pedig tervezési üzemzavar esetén, az írásban rögzített üzemeltetési és üzemzavar-elhárítási utasításoknak megfelelõen. 4.4.1.1200. A képzési és szinten tartó oktatási programnak mind az elméleti, mind pedig a gyakorlati – különösen a szimulátoron és munkahelyen történõ – képzésre ki kell terjednie. 4.4.1.1300. Az alkalmazott szimulátornak biztosítania kell a normál és az üzemzavar-kezelési utasítások használatának és az üzemviteli személyzet együttmûködésének hatékony gyakorlását. 4.4.1.1400. A szinten tartó képzésnek ki kell terjednie az üzemeltetési tapasztalatokra és az átalakításokra. 4.4.1.1500. A vezénylõtermi beosztásokban állandó vagy ideiglenes jelleggel munkát végzõ üzemviteli személyzet éves szinten tartó képzésének tartalmaznia kell legalább 5 napos szimulátoros gyakorlatot. 4.4.1.1600. A karbantartó és a mûszaki háttér személyzetnek képzést kell kapniuk a tõlük megkövetelt, a nukleáris biztonság szempontjából kritikus tevékenységekre. 4.4.1.1700. A képzési programban kiemelt figyelmet kell fordítani a tervezési üzemzavarok és balesetek során foganatosítandó intézkedésekre. A képzési programban szerepelnie kell a következõknek:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes